PRIMĂRIA MUNICIPIULUI TIMIŞOARA



            APROBAT

DIRECŢIA PATRIMONIU




    
              PRIMAR
BIROU LICITATII CONTRACTE SAD
Nr. SC2011 - 22318/12.10.2011                                                            dr.ing. Gheorghe Ciuhandu
R E F E R A T

Prin Ordonanta de Urgenta nr. 74 din 07 septembrie 2011 privind reglementarea situaţiei juridice a unor imobile se aprobă transmiterea imobilelor având datele de identificare prevăzute în anexa nr. 2 din domeniul privat al statului şi din administrarea Regiei Autonome a Distribuţiei şi Exploatării Filmelor "RomâniaFilm" în domeniul public al municipiului Timişoara şi în administrarea Consiliului Local al Municipiului Timişoara, judeţul Timiş, pentru Filarmonica "Banatul" Timişoara.
In anexa nr. 2 se prevede transmiterea Gradinii de Vara “ CAPITOL “ si a imobilului denumit “ CAPITOL “ situate in Timisoara, Bv. C.D.Loga nr. 2 in domeniul public al municipiului Timişoara şi în administrarea Consiliului Local al Municipiului Timişoara, pentru Filarmonica "Banatul" Timişoara.
Cladirea “ CAPITOL” si terenul aferent a fost predat de catre R.A.D.E.F. ROMANIAFILM la Primaria Municipiului Timisoara in baza Hotararii Guvernului Romaniei nr. 1792/13.12.2006 si faptic se afla in folosinta Filarmonicii “ Banatul “.

Prin Hotararea Consiliului Local al Municipiului Timisoara nr. 73/27.03.2007 privind schimbarea denumirii imobilului situat în Timişoara, Bd.  C.D. Loga nr.2 din Cinematograful Capitol în Sala Capitol si atribuirea acestuia în folosinţa gratuită a Filarmonicii Banatul s-a aprobat
 atribuirea în folosinţă gratuită a imobilului situat în Timişoara, Bd. CD. Loga nr.2 sub denumirea de Sala Capitol care face parte din domeniul public al Municipiului Timişoara, în administrarea Consiliului Local al Municipiului Timişoara, către Filarmonica Banatul din Timişoara.
Prin Protocolul de Predare – Primire incheiat la data de 04.10.2011, in termenul legal prevazut de art.3 din Ordonanta de Urgenta nr. 74 din 07 septembrie 2011, inregistrat la Primaria Municipiului Timisoara cu nr. SC2011 – 22318/06.10.2011 si la R.A.D.E.F. Romaniafilm cu nr. 5565/05.10.2011  s-a procedat la predarea – primirea Gradinii de Vara „ CAPITOL „.

In Anexa nr. 2 la Protocolul de Predare – Primire incheiat la data de 04.10.2011 se prevede preluare unor mijloace fixe si obiecte de inventar aferente Salii “ CAPITOL “, mijloace fixe si obiecte de inventar aflate in custodia Filarmonicii “ BANATUL “ in baza procesului verbal de custodie nr. SC2007 – 650/16.01.2007, cu o valoare totala de inventar de 14679,13 lei.
In Anexa nr. 3 la Protocolul de Predare – Primire incheiat la data de 04.10.2011 se prevede preluare unor mijloace fixe aferente Gradinii de Vara “ CAPITOL “, mijloace fixe aflate in custodia Filarmonicii “ BANATUL “ in baza procesului verbal de custodie incheiat in data de 04.10.2011, cu o valoare totala de inventar de 5304,42 lei.

Având în vedere cele prezentate, 
PROPUNEM:
Emiterea unui Hotărâri de Consiliu Local prin care :
1. sa se aprobe Protocolul de predare – primire incheiat la data de 04.10.2011 intre R.A.D.E.F. Romaniafilm si Primaria Municipiului Timisoara.
2. sa se aprobe plata de catre Filarmonica „ Banatul „ Timisoara a mijloacelor fixe si obiectelor de inventar aferente Salii „ CAPITOL „ si Gradinii de Vara „ CAPITOL „ catre R.A.D.E.F. Romaniafilm.

3. sa se aprobe atribuirea in folosinta gratuita a imobilului din Timisoara, Bv. C.D.Loga nr. 2 cu denumirea Gradina de Vara „ CAPITOL „ aflata in domeniul public al Municipiului Timişoara, în administrarea Consiliului Local al Municipiului Timişoara, către Filarmonica “ Banatul “ din Timişoara, pe perioada fiinţării acesteia .

